ദേശീയപാതയോരത്തെ കുഴിയില് വീണ് യുവാവിന്റെ കാലൊടിഞ്ഞു ആലുവ: ദേശീയപാതയോരത്തെ കമ്ബനിപ്പടി മെട്രോ സ്റ്റേഷന് സമീപത്തെ കുഴിയില് വീണ് യുവാവിന്റെ കാലൊടിഞ്ഞു. റെഡിമെയ്ഡ് വസ്ത്ര വ്യാപാരി കുഞ്ഞുണ്ണിക്കര മൈലക്കര വീട്ടില് അനൂപ് അലിക്കാണ് 38 പരിക്കേറ്റത്. ബുധനാഴ്ച രാത്രി കമ്ബനിപ്പടി മെട്രോ സ്റ്റേഷന് സമീപം ദേശീയ പാതയോരത്ത് കാനയിലെ കുഴിയിലാണ് വീണത്. എറണാകുളം മെഡിക്കല് ട്രസ്റ്റ് ആശുപത്രിയില് ചികിത്സയിലുള്ള അനൂപിന്െറ തുടയെല്ലില് കമ്ബി ഇട്ടു. കമ്ബനിപ്പടി മെട്രോ പില്ലര് 113 ന് സമീപമുള്ള ഗര്ത്തത്തിലേക്ക് കാല്തെറ്റി വീഴുകയായിരുന്നു. സമീപത്തെ സൂപ്പര് മാര്ക്കറ്റിലെ സുരക്ഷാ ജീവനക്കാരനാണ് യുവാവിനെ പുറത്തേക്കെടുത്തത്. ആലുവ ഈസ്റ്റ് പൊലീസ് സ്റ്റേഷനില് പരാതി നല്കിയതായി ഭാര്യാപിതാവ് അലിയാര് അറിയിച്ചു. കമ്ബനിപ്പടി മെട്രോ സ്റ്റേഷന് മുന്നില് നടപ്പാത നിര്മാണം നിര്ത്തി െവച്ചിരിക്കുകയാണ്. സ്റ്റേഷനില് നിന്നിറങ്ങുന്നവരും നടപ്പാത തീരുന്നിടത്തെ ഗര്ത്തത്തില് വീഴാനിടയുണ്ട്. റോഡിനിരുവശത്തു നിന്നുമുള്ള കാനകള് കൂടിച്ചേരുന്നത് ഇവിടെയാണ്. രണ്ടാള് പൊക്കമുള്ള ഈ വലിയ കാനയിലേക്ക് കാല് തെറ്റി വീഴാതിരിക്കാല് ഷീറ്റിട്ട് മൂടി െവച്ചിട്ടുണ്ട്. നടപ്പാത ഇല്ലാത്തതിനാല് റോഡിലേക്ക് ഇറങ്ങി നടക്കുന്ന കാല്നടയാത്രക്കാര് അപകടത്തില്പ്പെടാനിടയുണ്ട്. The post ദേശീയപാതയോരത്തെ കുഴിയില് വീണ് യുവാവിന്റെ കാലൊടിഞ്ഞു first appeared on MalayalamExpressOnline.